เรื่องร้องเรียน: ผู้จัดงาน 6 ตุลา กีดกันการแสดงออกที่เกี่ยวกับ 6 ตุลา รวมถึงการอ้างศิลปินให้ศิลปินเสียหาย อีกทั้งทีมผู้จัดยังแสดงออกที่ไร้ซึ่งการมีมารยาททางสื่อออนไลน์ เช่น การโพสคำว่าควย เด็กเปรต เป็นต้น
การดำเนินการของเจ้าหน้าที่: การจัดกิจกรรมคอนเสิร์ต 6 ตุลา หวังว่าเสียงลมจะพาล่องไป มีกลุ่มผู้จัดประกอบด้วยทีมยินดีคลับ กลุ่มFree Art กลุ่ม 5 ตุลา กลุ่มทีม market man และนิสิตจุฬาลงกรณ์มหาวิทยาลัย โดยขอใช้พื้นที่ลานคนเมืองในการจัดคอนเสิร์ตจากศิลปินวัยรุ่นสังกัดค่ายต่างๆ ในลักษณะฟรีคอนเสิร์ต และมีการถ่ายทอดคลิปวีดีโอสารคดีเกี่ยวกับเหตุการณ์ 6 ตุลาคม 2519 เป็นช่วงๆ โดยสารคดีดังกล่าวได้มีการพิจารณาทั้งในส่วนของกรุงเทพมหานคร ฝ่ายความมั่นคง และค่ายที่ศิลปินสังกัดอยู่ว่ามีความเหมาะสมกับลักษณะการจัดงานและสถานที่ กรุงเทพมหานครจึงอนุญาตให้จัดกิจกรรมดังกล่าวโดยให้ทีมผู้จัดดูแลในเรื่องของความสงบเรียบร้อยในภาพรวม สำหรับการที่แจ้งว่ากีดกันการแสดงออกนั้น กรุงเทพมหานครเห็นว่ากิจกรรมการแสดงออกของกลุ่มผู้จัดได้สื่อให้เห็นสาระของประวัติศาสตร์เป็นช่วงๆด้วยแล้ว ส่วนการแสดงออกของกลุ่มอื่นนั้น ไม่อยู่ในข้อตกลงของการอนุญาตให้ใช้พื้นที่ และเนื่องจากมีผู้เข้าชมคอนเสิร์ตและสารคดีเป็นจำนวนมากจนทีมงานผู้จัดเกรงว่าจะเกิดการกระทบกระทั่งกัน จนอาจนำไปสู่ความเสียหาย จึงได้ประสานขอความร่วมมือให้กลุ่มแสดงออกอื่นออกจากพื้นที่ที่ทีมงานรับผิดชอบ ซึ่งกรุงเทพมหานครตรวจสอบแล้วพบว่ากลุ่มแสดงออกนั้นก็ยังคงสามารถแสดงออกทางการเมืองอยู่บริเวณถนนผ่ากลางระหว่างศาลาว่าการกรุงเทพมหานครและลานคนเมือง โดยที่มิได้มีใครเข้าไปขัดขวางกีดกันแต่อย่างใด  สำหรับการโพสต์ข้อความของทีมผู้จัดเป็นการโพสต์ข้อความในพื้นที่ส่วนตัวและเมื่อได้สอบถามแล้วผู้จัดคนดังกล่าวสื่อความหมายให้ผู้ที่เห็นต่าง คิด วิเคราะห์ และแยกแยะ จึงเรียนมาเพื่อโปรดทราบ
ความเห็นของผู้แจ้ง: สอบถามเรื่องการตรวจสอบเงินในกิจกรรมที่เกิดจากการขายผ้าโพกหัว ว่าได้เท่าไหร่ ใช้ไปกิจกรรมไหนเท่าไหร่ ไม่เห็นมีชี้แจง
พื้นที่: แขวงเสาชิงช้า เขตพระนคร กรุงเทพมหานคร